CELEX: 32020D1051
Language: lv
Date: 2020-07-16 00:00:00
Title: Komisijas Īstenošanas lēmums (ES) 2020/1051 (2020. gada 16. jūlijs), ar ko izbeidz atkārtoto absorbcijas izmeklēšanu attiecībā uz konkrētu Ķīnas Tautas Republikas izcelsmes čuguna izstrādājumu importu

17.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 230/24
               
            
         KOMISIJAS ĪSTENOŠANAS LĒMUMS (ES) 2020/1051
         (2020. gada 16. jūlijs),
         ar ko izbeidz atkārtoto absorbcijas izmeklēšanu attiecībā uz konkrētu Ķīnas Tautas Republikas izcelsmes čuguna izstrādājumu importu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/1036 (2016. gada 8. jūnijs) par aizsardzību pret importu par dempinga cenām no valstīm, kas nav Eiropas Savienības dalībvalstis (1) (“pamatregula”), un jo īpaši tās 9. panta 1. punktu un 12. pantu,
         tā kā:
         1.   PROCEDŪRA
         
                     (1)
                  
                  
                     Komisija 2019. gada 18. decembrī, publicējot Eiropas Savienības Oficiālajā Vēstnesī (2) paziņojumu par izmeklēšanas atsākšanu (“paziņojums par izmeklēšanas atsākšanu”), paziņoja par antidempinga izmeklēšanas atsākšanu attiecībā uz konkrētu Ķīnas Tautas Republikas izcelsmes čuguna izstrādājumu importu.
                  
               
                     (2)
                  
                  
                     Komisija izmeklēšanu atsāka, pamatojoties uz pieprasījumu, ko iesniedza astoņi Savienības ražotāji (“pieprasījuma iesniedzēji”), kuri pārstāv vairāk nekā 25 % no konkrētu čuguna izstrādājumu kopējā ražošanas apjoma Savienībā. Pieprasījumā bija pierādījumi tam, ka pēc sākotnējās izmeklēšanas perioda un pagaidu antidempinga maksājumu noteikšanas konkrētu čuguna izstrādājumu Ķīnas eksporta cenas ir samazinājušās un ka tālākpārdošanas cenas Savienības tirgū nav pietiekami mainījušās. Minētie pierādījumi tika uzskatīti par pietiekamiem, lai pamatotu izmeklēšanas atsākšanu.
                  
               
                     (3)
                  
                  
                     Paziņojumā par procedūras atsākšanu Komisija aicināja ieinteresētās personas atsaukties, lai piedalītos atkārtotā izmeklēšanā. Bez tam Komisija par atkārtoto absorbcijas izmeklēšanu atsevišķi informēja pieprasījuma iesniedzējus, zināmos ražotājus eksportētājus, zināmos importētājus un Ķīnas Tautas Republikas iestādes un aicināja tos piedalīties.
                  
               2.   SŪDZĪBAS ATSAUKŠANA UN PROCEDŪRAS IZBEIGŠANA
         
                     (4)
                  
                  
                     Ar 2020. gada 15. maija vēstuli pieprasījuma iesniedzēji informēja Komisiju, ka tie atsauc savu pieprasījumu.
                  
               
                     (5)
                  
                  
                     Saskaņā ar pamatregulas 9. panta 1. punktu, ja pieprasījums ir atsaukts, procedūru var izbeigt, ja vien šāda izbeigšana nav pretrunā Savienības interesēm.
                  
               
                     (6)
                  
                  
                     Atkārtotajā absorbcijas izmeklēšanā netika atklāti nekādi apsvērumi, kas liecinātu, ka atkārtotās absorbcijas izmeklēšanas izbeigšana nebūtu Savienības interesēs.
                  
               
                     (7)
                  
                  
                     Tāpēc Komisija secināja, ka atkārtotā absorbcijas izmeklēšana attiecībā uz konkrētu Ķīnas Tautas Republikas izcelsmes čuguna izstrādājumu importu Savienībā būtu jāizbeidz bez spēkā esošo pasākumu grozīšanas.
                  
               
                     (8)
                  
                  
                     Ieinteresētās personas tika attiecīgi informētas, un tām tika dota iespēja sniegt piezīmes. Tomēr no ieinteresētajām personām netika saņemtas piezīmes, pamatojoties uz kurām, varētu secināt, ka atkārtotās absorbcijas izmeklēšanas izbeigšana nebūtu Savienības interesēs.
                  
               
                     (9)
                  
                  
                     Šis lēmums ir saskaņā ar atzinumu, kuru sniegusi komiteja, kas izveidota ar pamatregulas 15. panta 1. punktu,
                  
               IR PIEŅĒMUSI ŠO LĒMUMU.
         
            1. pants
            Ar šo izbeidz atkārtoto absorbcijas izmeklēšanu attiecībā uz tādu konkrētu Ķīnas Tautas Republikas izcelsmes čuguna izstrādājumu importu, kurus pašlaik klasificē ar KN kodiem ex 7325 10 00 (Taric kods 7325100031) un ex ex73259990 (Taric kods 7325999080).
         
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2020. gada 16. jūlijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 176, 30.6.2016., 21. lpp.
         
         
            (2)  Paziņojums par antidempinga izmeklēšanas atsākšanu attiecībā uz konkrētu Ķīnas Tautas Republikas izcelsmes čuguna izstrādājumu importu (OV C 425, 18.12.2019., 9. lpp.).